2014 शीतकालीन पैरालम्पिक
2014 शीतकालीन पैरालम्पिक (रूसी: Зимние Паралимпийские игры 2014, अनु० Zimniye Paralimpiyskiye igry 2014), आधिकारिक रूप से ग्यारहवें शीतकालीन पैरालम्पिक खेल जिसे सामान्य तौर पर सोची शीतकालीन पैरालम्पिक खेल के नाम से जाना जाता है, दिव्यांगों की एक महत्वपूर्ण बहु-खेल प्रतियोगिता है जिसका आयोजन अन्तरराष्ट्रीय पैरालम्पिक समिति द्वारा किया गया। इन खेलों का आयोजन रूस के सोची तथा क्रास्नोदर क्राई में ७ से १६ मार्च २०१४ के मध्य हुआ। रूस ने पहली बार इन खेलों का आयोजन किया। इन खेल प्रतियोगिता में ५ खेलों के अन्तर्गत ७२ प्रतियोगिताएँ हुई जिसमें स्नोबोर्डिंग को पहली बार शामिल किया गया।